Nordjyllands Beredskab rykkede tirsdag ud kort før middagstid, da et sommerhus var gået i brand. Sommerhuset er beliggende i Farsø, og da der ikke var nogen hjemme, var det naboen, der slog alarm. - Det var meget tæt på, at det var gået værre, end det gjorde. Men døre og vinduer var lukkede, så der manglede ilt til, at branden kunne udvikle sig, siger indsatsleder Thomas Bach Sørensen. Nordjyllands Beredskab fik hurtigt kontrol over branden, men der er røg- og sodskader i hele huset. Brandskaderne har holdt sig til køkkenområdet. Brandårsagen er endnu ikke fastlagt, men da den opstod i køkkenområdet, og da ingen personer var til stede, formoder man, at der er tale om brand forårsaget af en el-installation. Det fortæller vagtchef Karsten Højrup Kristensen, vagtchef ved Nordjyllands Politi. Politiet er på stedet og undersøger fortsat sommerhuset.

Referat:
Tirsdag formiddag er der gået brand i et sommerhus i Farsø.